da da da id en en da de de de nds nds de de fi da sv da da da de tr en da da da da da da da da de da da da sv en da da en da da da da da nb nb da da da nb nb nb da nb nb da da nb nb nb da nb nb en da nb nb en nb nb da da da nb nb da da nb da nb da da nb nb nb da da en nb nb da da da da it en da en en en en en da da da da fr da da da da da da da en da da nb da en et sv nb sv it da da da da da nb da da en da da da da da da da da nb nb nb da nb nb nb da da da nb da da da nb nb nb da da da it en da en en da da da da da da da da da en da da da da da da da en nl nl da da da da da en da da da sv da da da da en nl da da da da da da nb da da en es da da da da da da da da da da da da en nb en nb en da de nb en et en es en tr da da da da da da da da en en en nb da da da da da sv da da en da da da da da da da da da da da da da da da da en en en en da da sv da sv da da nb en da de de da da da da de da da nl sl en da sv da pt fr pt es en da da da fr da da ca da da fi da nl da da da cs hbs_lat da da da da da da da da en da da da da da da da da da en da en da da da sv eo da da fr ar en da da da da da da
Hvilke julekalendre blev vist i TV2 - Jule-kalender.dk
Læs alt om de danske julekalendre gennem tiderne
Alletiders Nisse – læs mere om Pyrus her
Hvad er en nisse? Det spørgsmål får ungnissen Pyrus i TV2-julekalenderen Alletiders Nisse fra 1995. Julekalenderen er den anden ud af tre julekalendere om nissen Pyrus. I Alletiders Nisse er Pyrus begyndt på Nisseversitetet, hvor han studerer til arkivnisse. Da Pyrus har juleferie, tager han tilbage til Danmarks Rigsarkiv. Her venter hans læremester Guttenberg på ham. Nissen Guttenberg er blevet adlet siden sidste julekalender og bærer nu navnet Gyldengrød. Pyrus er helt klar til at dase og spise hele ferien væk på Rigsarkivet. Det får han dog ikke lov til, for med sig har han en stor skriftlig opgave fra Nisseversitetet.
Pyrus skal løse opgaven sammen med den fornuftige og ambitiøse pigenisse Kandis, der også flytter ind i Rigsarkivet i juleferien. Pyrus vil langt hellere spise risengrød og sove hele december, men Kandis insisterer på, at de straks går i gang. Mod sin vilje begynder Pyrus på opgaven sammen med sin medstuderende. De to ungnisser skal svare på, hvad en nisse er, og den færdige opgave skal afleveres inden juleaften. Pyrus, Gyldengrød og Kandis får derfor travlt med at undersøge nissernes historie. De rejser nu ind i arkivets bøger ved hjælp af Gyldengrøds magiske trylleremser.
I menneskenes arkiv har de også travlt. Rigsarkivet skal rationaliseres, og alt skal nu foregå på computer. Faktisk er der slet ikke brug for Rigsarkivaren Birger Bertramsen og hans datter og sekretær frøken Josefine Brahe. IT-eksperten Uffe Spage Andersen bruger december på at overvåge deres arbejdsopgaver, så han kan regne ud, hvordan de kan erstattes af teknologien. Bertramsen og Josefine får nu travlt med at bevise, at computere ikke kan alt. En computer kan ikke bevise, at nisser eksisterer, men måske kan Bertramsen og Josefine? De leder derfor, ligesom Pyrus, Kandis og Gyldendal, efter svar på spørgsmålet om, hvad en nisse er.
Alletiders Nisse blev, ligesom den første julekalender om Pyrus, en stor succes. Julekalenderen er den anden mest sete familiejulekalender nogensinde og er kun overgået af den første Pyrus-julekalender Alletiders Jul. Alletiders Nisse blev genudsendt i 2006 og 2017.
Jan Linnebjerg medvirker som ungnissen Pyrus og Paul Hüttel spiller den ny-adlede nisse Gyldengrød. Jeanne Boel og Jesper Klein medvirker som frøken Josefine Brahe og Birger Bertramsen. Christiane Bjørg Nielsen medvirker for første gang i julekalenderserien som den ambitiøse nissepige Kandis.
Kendte sange fra Alletiders Nisse
Kan du mon li mig
Medvirkende skuespillere i Alletiders Nisse
Christiane Bjørg Nielsen spiller Kandis
Jeanne Boel spiller Frk. Josefine Brahe
Steen Stig Lommer spiller Uffe S. Andersen
Max Hansen Jun. spiller Frederik VII
Simon Krogh Stenspil spiller Lille Pyrus
Dennis Larsen spiller H. C. Andersen
Lars Knutzon spiller Valse – Pyrus’ far
Birthe Neumann spiller Gerda Jensen
Jesper Langberg spiller Elver konge
Troells Toya (Troels Walther) spiller Niels Holgersen
Christoffer Bro spiller Nissen Kobold
Lillian Tillegreen spiller Hanne Olesen
Le Münster-Swendsen spiller Hannes mor
Tanja Foss Lyby spiller Elverpige
Birgitte Næss-Schmidt spiller Elverpige
Vibeke Thordal-Christensen spiller Elverpige
Vibeke Hastrup spiller Josefine fra læsesalen
Peter Aude spiller Guide
Søren Hartvig spiller Postbud
Kristian Uldal-Leth spiller Hannes bror
Jens Sætter-Lassen spiller Peter
Thorkil Lodahl spiller Heimdal
Søren Skjold spiller Hannes far
Hanne Jacobsen spiller Elverpige
Carina Raffel spiller Elverpige
Sofie Christiansen spiller Elverpige
Marcus Feldballe spiller Postbud
Kasper Severinsen spiller Fakir
Marcus Aalund spiller Billy te kid, cowboy
Sophie Balling Gad spiller Hanne, søsteren
Erik Bremer spiller Den gamle jul
Barbara Sztokhamer spiller Ursula, dame
Malou Olsen spiller Hanne som barn
Christian Overbeck spiller Soldat
Jakob Stenz spiller Soldat
Susse Wold spiller Gudinden Freja
Karen Gardelli spiller Freja
Martin Miehe-Renard spiller Guds stemme
Andre Julekalendre i denne serie
apr3april 3, 2019 • By admin • Posted in 1990erne, 2000'erne, 2010'erne, TV2 • Tagged 1995, 2006, 2017 • Comments: +
Pyrus – Alletiders Jul
Pyrus i Alletiders Jul
”Halli hallo, og lige et øjeblik!” Ordene stammer fra julenissen Pyrus. Han viste første gang sit ansigt på danskernes tv-skærmene, da TV2 viste julekalenderen Alletiders Jul i 1994. I Alletiders Jul følger vi livet på Danmarks Rigsarkiv. I Alletiders Jul møder man nissen Guttenborg, der passer nissernes arkiv, og mennesket Birger Bertramsen der passer menneskenes arkiv ovenpå. Sådan har det været i mange år, hvor de i ro og mag har passet på den vigtige viden, der ligger i de to arkiver.
Den 1. december er roen dog ovre. Ungnissen Pyrus dukker pludselig op hos nissen Guttenborg. Han har valgt Rigsarkivet som sin lærlingplads. Pyrus er en besværlig lærling, der laver meget ballade. Pyrus får fingrene i Guttenborgs magiske tryllebog og begynder at remse trylleformularerne forkert op. Resultatet bliver, at bogstaverne begynder at falde ud af alle arkviets bøger. Alle ord, der er skrevet om julen, forsvinder. Nu er menneskenes og nisserne i risiko for at glemme, hvad julen er. Samtidig dukker en ukendt pige ved navn Freja op hos nisserne. Pyrus, Guttenborg og Freja må gennemgå Danmarkshistorien og rejse ind i arkivets bøger. De skal finde ud af, hvem Freja er, og de skal finde julen.
Hos Bertramsen i menneskenes arkiv, sker der også forandringer. Han får besked på ansætte sekretæren frøken Josefine Brahe, som vender op og ned på hans faste vaner. Menneskene kender ikke til nisserne, men ved et tilfælde hjælper de nisserne med deres vigtige mission. Bertramsen og Josefine skal nemlig skrive en rapport til Dronningen om den danske juls historie. Den viden har Pyrus, Guttenberg og Freja kritisk brug for.
Pyrus i Alletiders Jul var en mere moderne nisse, end de nisser der tidligere medvirkede i julekalendere på tv. Pyrus havde moderne løst hip hop-tøj og en omvendt nissehue. Ungnissen blev straks en stor succes hos seerne. Næsten 1,4 millioner danskere så med hver aften, da Alletiders Jul blev vist for første gang i 1994. Siden fulgte yderligere to julekalendere om nissen Pyrus, der fik navnene Alletiders Nisse og Alletiders Julemand.
Alletiders Jul blev genudsendt i 2004 og 2016. Jan Linnebjerg spiller rollen som ballademageren Pyrus. Paul Hüttel medvirker som den kloge og belæste Guttenborg, der i efterfølgerne til julekalenderen får æresnavnet Gyldengrød. Karen Gardelli medvirker som den ukendte pige Freja. Bertramsen og Josefine Brahe bliver spillet af Jesper Klein og Jeanne Boel.
Kendte sange fra Alletiders Jul
Julen er noget som
Jeg elsker dig fordi
Når man er lile
Jul i Gamle Dage
Svend Knud og Valdemar
Medvirkende skuespillere i Alletiders Jul
Jan Linnebjerg spiller Pyrus
Karen Gardelli spiller Freja
Paul Hüttel spiller Guttenborg
Jesper Klein spiller Bertramsen
Jeanne Boel spiller Frk. Josefine Brahe
Susse Wold spiller Gudinde Freja
Ghita Nørby spiller Margrethe Sprænghest
Birthe Neumann spiller Emma Gad
Ulla Jessen spiller Grevinde Danner
Helle Cecilie Jørgensen spiller Margrethe I
Aage Haugland spiller Harald Hårfager
John Hahn-Petersen spiller Svend Tveskæg
Jens Okking spiller Christian IV
Max Hansen Jun. spiller Frederik VII
Henning Jensen spiller Ludvig Holberg
Nis Bank-Mikkelsen spiller Thyge Brahe
Søren Spanning spiller Kong Valdemar
Niels Olsen spiller Frederik Bramming
Steen Springborg spiller Christian I
Ole Ernst spiller Christian II
Thomas Mørk spiller Hofnar
Peter Larsen spiller H. C. Andersen
Erik Kjersgaard spiller Saxo
Erik Keiling spiller Bronzealderpræst
Nijas Ørnbak-Fjeldmose spiller Erik Klipping
André Vridstoft spiller Barn
Lukas Kristensen spiller Barn
Peder Holm Johansen spiller Stenaldermand
Martin Miehe-Renard spiller Far
Thorkil Lodahl spiller Heimdal, gud der vogter indgang
Hanne Jacobsen spiller Stuepige
Mads Feldballe spiller Bud
Dennis Knudsen spiller Punker
Mia Hector Degner spiller Den lille pige
Bodil Stenstrup spiller Mor
Elin Jagd spiller Bedstemor
Andre Julekalendre i denne serie
apr3april 3, 2019 • By admin • Posted in 1990erne, 2000'erne, 2010'erne, TV2 • Tagged 1994, 2004, 2016 • Comments: +
Jul i Juleland – læs om den hyggelige julekalender her
TV2-julekalenderen Jul i Juleland fra 1993 er efterfølgeren til Skibet i Skilteskoven, der blev sendt året før. I Jul i Juleland følger man igen Sømanden Otto, der sammen med sin papegøje Bounty bor på skibet Julia i Skilteskoven. I denne julekalender flytter nisserne Karse, Brumle og Gyvel ind i bunden af skibet. Sømanden Otto ejer Skilteskoven, hvor han sælger juletræer, men nogen har helt andre planer for skoven.
Den københavnske investor Wilhelm Kayser bor oppe i møllen. Han vil købe Ottos skov og omdanne den til et gigantisk juleland med mekaniske nisser, farvestrålende lys, pølseboder, parkeringspladser og falsk sne. Som han siger: ”Der findes ikke magen til i hele kongeriget”. Wilhelm Kayser får hurtigt overtalt borgmesteren til at støtte planen. Borgmesteren ser hurtigt for sig, at julelandet vil tiltrække turister fra nær og fjern. Men borgmesterens datter Henry, Karen-Marie fra Landhandelen og sømanden Otto er alle imod planen. De kæmper nu for at bevare Skilteskoven. De tre nisser Karse, Brumle og Gyvel er flygtet fra Wilhelm Kaysers mølle, hvor de boede før. Nu bor de i bunden af Ottos skib. De allierer sig med skovfeen for at stoppe Wilhelms Kaysers juleplaner.
Jul i Juleland er fyldt med kærlighed og hjertevarme, hvor venskab vægter højere end forbrug og penge. Julekalenderen blev hurtigt populær hos danskerne, og den tiltrak tæt på 900.000 seere hver eneste aften. Hverken Skibet i Skilteskoven eller Jul i Juleland er nogensinde blevet genudsendt.
Selvom Jul i Juleland er efterfølgeren til Skibet i Skilteskoven, er det ikke alle skuespillerne, der er gengangere. Komikerne fra Linje 3 spillede nisser i Skibet i Skilteskoven, men de var på turné, da Jul i Juleland blev optaget. Derfor måtte julekalenderen introducere tre nye nisser, Karse, Brumle og Gyvel.
Karse bliver spillet af Kurt Ravn, Brumle bliver spillet af Tom McEwan og Gyvel spilles af Sonja Oppenhagen. Julekalenderen introducerer også Charlotte Fich. Hun spiller skovfeen og synger introsangen til julekalenderen, mens Ulf Pilgaard spiller rollen som Borgmester van Brehmen. Waage Sandø medvirker for første gang som den griske Wilhelm Kayser, der vil forvandle skoven til et juleland.
Jul i Juleland byder også på en række gengangere fra Skibet i Skilteskoven. Otto Brandenburg spiller sømanden Otto, mens Amalie Ihle Alstrup spiller borgmesterens datter Henry. Karin Jagd spiller igen Karen-Marie fra Landhandelen, og Tommy Kenter medvirker endnu en gang som den sangglade Willy Vox.
apr2april 2, 2019 • By admin • Posted in 1990erne, TV2 • Tagged 1993 • Comments: +
Andersens Julehemmelighed – Alt om julekalenderen
TV2-julekalenderen Andersens Julehemmelighed fra 1993 er en julekalender for voksne. Andersens Julehemmelighed handler om Julemand 39, der har lavet alt for mange fejl som julemand. Julemandsrådet har derfor besluttet, at han skal til en ny julemandseksamen. Det er en altafgørende eksamen, for hvis han dumper, kan han ikke længere kalde sig julemand. Han vil blive degraderet til julenisse. Julemand 39 får den værst tænkelige eksamensopgave. Han skal nemlig få en familie, der ikke holder jul til igen at holde jul. Uheldigvis trækker han familien Andersen, som afskyr julen. Familien gemmer på en hemmelighed om, hvorfor de ikke har fejret jul 19 år. Julemand 39 skal sammen med sin assistent Frits finde grunden, og de har kun 24 dage til det.
Familien Andersen i Andersens Julehemmelighed består af moderen Åse, faderen Tage og Putte. I de fleste familier er december en måned med julepynt, gaveindkøb og spænding. Hos familien Andersen forholder det sig helt anderledes. De holder sig i deres hus hele måneden for at undgå alt, hvad der har med julen at gøre. Julemand 39s assistent Frits udspionerer familien Andersen ved at dukke op i forskellige kostumer. Han udgiver sig både for at være gas- og vandmester, natlæge og familiens Onkel Klaus, der bor i Australien. Pludselig dukker moster Karen op. Hun vil fejre jul! Den rigtige Onkel Kaus dukker også op, og så er Frits afsløret. Men hvad er familien Andersens julehemmelighed?
Andersens Julehemmelighed er en af de mest sete voksenjulekalendere i Danmark. 1,6 millioner danskere fulgte i gennemsnit med, da julekalenderen blev vist i 1993. Derfor er det heller ikke så underligt, at Andersens Julehemmelighed blev genudsendt i både 1998 og i 2016. Et særligt træk ved julekalenderen er, at alle rollerne spilles af mænd. Det var da også nogle populære mænd, der skulle udfylde rollerne i Andersens Julehemmelighed. I 1991 og 1992 sendte DR1 underholdningsprogrammet Så Hatten Passer, hvor fem sjove mænd underholdt med improvisationsteater. Det blev disse fem mænd, der delte rollerne mellem sig.
Claus Bue spiller Julemand 39, der får stillet den svære eksamensopgave. Claus Bue instruerede også julekalenderen. Søren Østergaard medvirker som assistenten Frits og Onkel Klaus. Torben Zeller spiller moderen Åse, Moster Karen og julemand. Niels Olsen spiller faderen Tage, familien Andersens nabo og julemand. Søren Hauch-Fausbøll medvirker som Putte, postbud og julemand.
apr2april 2, 2019 • By admin • Posted in 1990erne, 2010'erne, TV2, TV2 Charlie • Tagged 1993, 1998, 2016, voksenjulekalender • Comments: +
TV2-julekalenderen Trolderiks Posthule fra 1992 er den tredje og sidste julekalender om trolden Trolderik. Trolderiks Posthus er en dukkefilm, hvor ingen rigtige mennesker medvirker. Trolderik er flyttet fra sin hule i troldeskoven til Grønland. Trolderik vil i Trolderiks Posthule undersøge, om julemanden virkelig eksisterer. Hvis han eksisterer, vil Trolderik vide, hvordan han ser ud. I Trolderiks Posthule tager Trolderik sin ven ormen Lafayette med til Grønland. Lafayette bor i et æble, men det rådner desværre på turen, så ormen må i stedet flytte ind i en snebold. Trolderik tager også portrættet af sin sure Tiptroldeolde med. Billedet bliver hængt op i den iglo, som Trolderik bosætter sig i. Trolderik får hver dag besøg af en sæl, der giver ham seernes tegninger. Sælen leverer hver dag post på trods af is og frost. Trolderik har nemlig bedt seerne af Trolderiks Posthule om at tegne deres bud på, hvordan julemanden ser ud. Trolderiks plan er at møde julemanden juleaften.
Trolderik elsker julen og især juleaften. Han kan faktisk næsten ikke vente. Trolderik får også tiden til at gå ved at tælle dagene til juleaften. Han synger hver dag en sang om, hvor mange dage der er til juleaften. Trolderik kigger også på de mange flotte tegninger, som seerne har sendt til ham. På den måde kan han måske genkende julemanden, når han ser ham.
De to første julekalendere om Trolderik indeholdt hver dag et afsnit fra en udenlandsk tegneserie. Trolderik viser seerne tegneserierne i sin magiske krystalkugle. I Trolderiks Posthule får seerne også lov til at følge en tegneserie i krystalkuglen. Hver dag vises et afsnit af den franske tegnefilm Bouli. Bouli handler om en snemand med samme navn. Snemanden Bouli bor i en træhytte i skoven med sin familie og venner. Når månen skinner, får han en magisk rød næse. Den magiske næse betyder, at han og hans venner ikke kan smelte. Derfor tager de på eventyr i den store verden, hvor de blandt andet står på ski, sejler og laver mad.
Trolderiks Posthule blev genudsendt en enkelt gang i 1996. Manuskriptet til Trolderiks Posthule er skrevet af Johnny Reimar. Bob Goldenbaum lægger stemme til Trolderik, og det er også ham, der står bag musikken til julekalenderen. Maria Stenz lægger stemme til ormen Lafayette og portrættet af Tiptroldeolde. Jørn Rosenville lægger stemme til sælen, som hver dag leverer børnenes tegninger til Trolderik.
apr2april 2, 2019 • By admin • Posted in 1990erne, TV2, TV3 • Tagged 1992, 1996 • Comments: +
TV2-julekalenderen Skibet i Skilteskoven fra 1992 handler om sømanden Otto og hans papegøje Bounty. Vi møder også de tre nisser Kogle, Multe og Stub. Sømanden Otto og hans papegøje bor på Ottos skib Julia. Han har fået skibet bugseret, så det ligger midt i Skilteskoven. De tre nisser bor i bunden af skibet og laver skilte, så dyrene kan finde rundt i skoven. Otto lever et stille og roligt liv i skoven, hvor han sælger juletræer. Otto får hver uge besøg af Karen-Marie fra Landhandelen. Hun kommer med nye forsyninger. En nat dukker borgmesterens datter Henriette, som kaldes Henry, op ved skibet. Hun er faret vild i skoven og søger ly på skibet. Henry, Otto og Karen-Marie bliver alle venner.
Viggo Velva i Skibet i Skilteskoven er duftforhandler. Han bor i byen og arbejder for at finde nye dufte, som han kan sælge på dåse. Hans nyeste duftidé er duften af jul. Viggo Velva mener, at den duft kan findes i brændt gran, som han kan finde i skoven. Hans plan er derfor at brænde skoven ned, så han kan sælge duften af jul på dåse. Skilteskoven er ejet af sømanden Otto, der aldrig vil gå med til at lade skoven brænde ned.
Men Viggo Velva tager alle metoder i brug, så han er svær at stoppe. Han forurener skoven med os fra sin skovsten, så træerne og skovfeen tager skade. Otto søger derfor hjælp hos Henry og Karen-Marie. De tre skal nå at stoppe Viggo Velva før Skilteskoven bliver brændt ned. Nisserne Kogle, Multe og Stub gør, hvad de kan for at hjælpe Otto, Henry og Karen-Marie med at stoppe Viggo Velta. I Skibet i Skilteskoven møder man også Viggos nevø Willy Vox, der er vild med at synge popsange. Han gør ikke situationen lettere.
Johnny Reimar fik den oprindelige idé til Skibet i Skilteskoven, men julekalenderen er skrevet og instrueret af Martin Miehe-Renard.
Otto Brandenburg spiller rollen som sømanden Otto i Skibet i Skilteskoven. Amalie Ihle Alstrup medvirker som Henriette, der bliver kaldt Henry. Karen Jagd spiller Karen-Marie, mens Axel Strøbye spiller den onde duftforhandler Viggo Velta. Tommy Kenter medvirker også som den sangglade Willy Vox. Tommy Kenter har desuden seks andre biroller i Skibet i Skilteskoven. Skovfeen i Skibet i Skilteskoven bliver spillet af Louise Fribo. Nisserne bliver spillet af de tre komikere fra Linje 3. Preben Kristensen spiller Kogle, Thomas Eje spiller Stub og Anders Bircow spiller Multe.
apr1april 1, 2019 • By admin • Posted in 1990erne, TV2 • Tagged 1992 • Comments: +
Trolderiks Julekalender – læs om den hyggelige julekalender
Julekalenderen Trolderiks Julekalender fra 1991 er den anden i rækken af tre julekalendere om den søde skovtrold Trolderik. Trolden bor stadig i sin troldehule med ormen Lafayette, der sidder i et æble på skrivebordet. I hulen bor også portrættet af Trolderiks sure gamle slægtning Tiptroldeolde. Uden for hulen vogter fugleskræmslet Baron von Piphat. Trolderik besøger Baron von Piphat hver dag, når han henter sine julebreve i postkassen.
Trolderiks største juleønske er at få sine troldehorn, som endnu ikke er vokset ud. For at hornene kan vokse ud, må Trolderik blive bedre til at drille. Derfor finder han Tiptroldeoldes gamle drillepind frem. Han bruger drillepinden til at skrive drillekort til loftsnissen. Hvis man rører ved et af Trolderiks drillekort, bliver man straks drillet. Men det er ikke kun nissen, der bliver ramt af Trolderiks drillerier. Trolderik har en krystalkugle, hvori han kan se at postbuddet bliver drillet, når han skal fragte drillekortene ud til nissen. Postbuddet bliver derfor nødt til at bede om hjælp hos Bubber fra Bubbers badekar. Sammen fragter de juleposten ud.
I den første julekalender om Trolderik fulgte seerne en tegnefilm i hans magiske krystalkugle. Det gør man også i Trolderiks Julekalender, hvor der hver dag afspilles et afsnit af den hollandske tegnefilm Fablernes verden. Fablernes verden er en dukkefilm om en ugle, der fortæller historier om skoven og dyrene, der bor i den.
Trolderik taler direkte til seerne i julekalenderen. Seerne blev også inddraget i Trolderiks Julekalender ved konkurrencer. Der blev blandt andet afholdt en tegnekonkurrence, hvor 160.000 børn deltog. Førstepræmien var en flyrejse, en masse gaver og et møde med Trolderik og Bubber.
Det var Johnny Reimar, der opfandt figuren Trolderik. Trolden skulle fungere på samme måde som DR’s Bamse med egen tv-serie og julekalender. Trolderik blev første gang vist på tv i starten af 1990 og fik sin egen julekalender samme år med navnet Trolderik og Nisserne. Trolderiks Julekalender fra 1991 er den anden i rækken. Den tredje og sidste julekalender om Trolderik fik navnet Trolderiks Posthule og blev vist i 1992.
Trolderiks Julekalender er TV2s anden julekalender for børn, men den første hvor TV2 producerede en fysisk lågekalender. Manuskriptet til Trolderiks Julekalender er skrevet af Johnny Reimar. Bob Goldenbaum lægger stemme til trolden Trolderik, mens Maria Stenz lægger stemme til ormen Lafayette og til Tiptroldeolde. Arne Siemsen spiller det uheldige postbud, mens Bubber medvirker som sig selv i Trolderiks Julekalender.
apr1april 1, 2019 • By admin • Posted in 1990erne, TV2 • Tagged 1991 • Comments: +
Te Julekalender – læs om julekalenderen her
”Nisser don’t use vold – it’s a julekalender! Think you da lige a little about!” Ordene stammer fra den ekstremt populære TV2-julekalender Te Julekalender fra 1991. Voksenjulekalenderen Te Julekalender er især kendt for den komiske blanding af dansk og engelsk sprog, som de tre nisser taler. Den er også kendt for Oluf og Gertruds vestjyske dialekt.
Te Julekalender starter med, at de tre nisser Hansi, Fritz og Günther får tildelt en opgave. Overnissen Gammel Nok ligger for døden. Hans livskraft findes i en spilledåse, og nisserne må flyve til Vestjylland for at finde nøglen til den. Med sig får de nissernes bog, hvor de kan finde svar på alt. Nisserne styrter ned med deres flyvemaskine på en mark, der tilhører kartoffelavleren Oluf Sand og hans hustru Gertrud.
Oluf og Gerda lever et stille og fredeligt liv, men pludselig dukker den mystiske københavner Benny op. Han udgiver sig for at være handelsrejsende i sko og strømper for firmaet Kock-sokker. Hans bil er brudt ned, så han bliver nødt til at låne sofaen i Oluf og Gertruds hus. I virkeligheden er han en nåsåer – nissernes fjende. Han leder efter nissernes bog, som han vil bruge til at skade menneskenes samfund.
Nisserne har slået sig ned i en nissehule tæt på marken, hvor de har fundet nøglen til spilledåsen. Desværre gik propellen til flyvemaskinen i stykker, da de styrtede. Den yngste nisse Günther må derfor snitte en ny propel, for som han siger: ”My father was a very famous snitter”.
*Den nok mest kendte sang fra Te Julekalender er Støvledans
Julekalender af de Nattergale
Te Julekalender er skrevet af de Nattergale, som spiller alle rollerne. Viggo Sommer spiller nissen Fritz, der er er leder for nisserne. Han laver næsten intet andet end at uddelegere opgaver til de andre nisser. Viggo Sommer spiller også kartoffelavleren Oluf Sand, der ofte hører radioavis og kommenterer med ordene: ”Det var li’ godt grow”.
Carsten Knudsen spiller den yngste nisse Günther. Han har travlt med at snitte en ny propel til flyvemaskinen og gør altid, hvad Fritz beder ham om. Carsten Knudsen spiller også husmoderen Gertud Sand, som elsker julepynt og nisser. Hendes største julegaveønske er en foodprocessor.
Uffe Rørbæk Madsen spiller nissen Hansi, der må finde sig i meget. Han skal altid udføre det hårdeste arbejde. Fritz siger, at det er fordi han har de største tænder og det grimmeste tøj. Uffe Rørbæk Madsen spiller også nåsåeren Benny, der udgiver sig for at være handelsmand i sko og strømper. Benny får hugtænder, hvis han indtager alkohol.
Te Julekalender er den mest viste julekalender i Danmark. Hele 10 gange er det blevet til. Te Julekalender blev vist i 1991, 1994, 2001, 2008, 2010, 2011, 2012, 2013, 2017 og 2018. Julekalenderen har da også bidraget til mange udtryk i det danske sprog. Den har blandt andet tilføjet ordene ”Bob bob bob, ik’”.
Kendte sange fra Te Julekalender
It’s Hard to Be a Nissemand
Long Time Ago in Bethlehem
Snit a Little Bittle
Te Dæjlig News Blues
Will She Wait For Me?
It’s Good to Be a Nissemand
Medvirkende skuespillere i Te Julekalender
Viggo Sommer spiller Fritz samt Oluf
Uffe Rørbæk Madsen spiller Hansi samt Benny
Carsten Knudsen spiller Gynther samt Gertrud
Poul Bundgaard spiller Gammel Nok
Bent Mejding er Fortæller
Ole Aaby spiller Oplæser af radioen
Andre Julekalendre af de samme skuespillere
apr1april 1, 2019 • By admin • Posted in 1990erne, 2000'erne, 2010'erne, TV2, TV2 Charlie • Tagged 1991, 1994, 2001, 2008, 2010, 2011, 2012, 2013, 2017, 2018, 2019, voksenjulekalender • Comments: +
Trolderik og Nisserne – læs om den hyggelige julekalender
Julekalenderen Trolderik og Nisserne fra 1990 er TV2s første julekalender for børn. I julekalenderen føler man Trolderik, der bor i en troldehule i skoven sammen med ormen Lafayette. Lafayette bor i et æble på Trolderiks bord. På væggen hænger et billede af den gnavne Tiptroldeolde. Trolderik har endnu ikke fået sine troldehorn, og det fortæller han tit. Trolderik taler i hvert afsnit direkte til seerne og takker for breve og julehilsner. Han kommer også med gåder og sjove svar. Trolderik beder også seerne om selv at sende sjove gåder, så han kan drille Lafayette og Tiptroldeolde.
Trolderik har i Trolderik og Nisserne et edderkoppenet, hvor han kan se, hvor mange dage der er til juleaften. Trolderik synes nemlig, at december kan være lidt lang. Hver dag synger han om, hvor lang tid der er til juleaften. Trolderik forbereder julen i sin troldehule, mens han tæller ned til juleaften. Han klipper julepynt, pynter til jul og skriver julebreve. Trolderik synes, at der er meget at se til i december. Trolderik skal blandt andet have sendt et julekort til sin troldegranfætter, der bor i Granskoven. Trolderik henter inspiration i de breve, han har fået af børnene. Væggen i troldehulen er pyntet med tegninger, som er blevet sendt til Trolderik.
Den bedste gave, Trolderik nogensinde har fået, er en krystalkugle. Trolderik kigger hver dag i den magiske krystalkugle, og her ser han og seerne historien om Nisselægen David. Nisselægen David og hans kone Lisa bor i et træ og passer og plejer skovens dyr, når de kommer galt afsted. David og Lisa rejser også ud i verden og besøger nisser i fjerne lande. David og Lisas fjender er troldene, som forsøger at fange dem. Historien om Nisselægen David kommer fra Spanien. Den blev produceret i 1985, og siden blev den vist verden over.
Den populære trold Trolderik havde allerede optrådt på tv, før julekalenderen Trolderik og Nisserne blev vist i december 1990. Johnny Reimer skabte figuren samme år. Trolderik blev hurtigt så populær, at TV2 besluttede at lave julekalenderen Trolderik og Nisserne om den søde trold.
Skuespilleren Bob Goldenbaum lægger stemme til dukketrolden Trolderik i Trolderik og Nisserne. Maria Stenz lægger stemme til ormen Lafayette og Tipoldetrolde. Esper Hagen og Michelle Bjørn-Andersen lægger stemmer til tegneserien om nisselægen David og hans kone Lisa. Johnny Reimar har skrevet manuskriptet og instrueret Trolderik og Nisserne. Julekalenderen Trolderik og Nisserne blev så populær, at TV2 senere lavede to julekalendere mere om Trolderik. Trolderiks Julekalender blev sendt i 1991 og Trolderiks Posthule blev sendt i 1992.
mar31marts 31, 2019 • By admin • Posted in 1990erne, TV2 • Tagged 1990 • Comments: +
Jul i Den Gamle Trædemølle
Jul i Den Gamle Trædemølle – læs alt om julekalenderen her
Julekalenderen Jul i den gamle trædemølle er TV2s første julekalender for voksne. I julekalenderen følger man Flemming og Berit, der bor i et rækkehus. Sammen har de to børn, Kim og Louise, men dem ser man aldrig. Flemming og Berit i Jul i den gamle trædemølle er helt almindelige danskere. Vi følger blandt andet Flemming og Berit, når de læser aviser i dobbeltsengen. Flemming læser om en Toyota Corolla, der går langt på literen. Han drømmer om en ny bil. Berit læser om en advokat med brune øjne og drømmer om mere romantik i sit liv.
Berit i Jul i den gamle trædemølle arbejder som sygeplejerske. Hun vil gerne på skiferie og holde jul i den franske alpeby Val d’Isere. Det er Flemming dog ikke meget for. Som han synger i julekalenderen: ”Bliver man lykkelig af at løbe på ski?” Flemming arbejder som registreret revisor, og han vil langt hellere holde jul på sofaen. Han drømmer også om at holde Skattevæsenet væk. Alle deres drømme er dog begrænsede af, at de har en dårlig økonomi. Derfor holder Det Offentlige hele tiden øje med dem. Det gør det svært at holde julehumøret højt i Jul i den gamle trædemølle.
Flemming og Berit i Jul i den gamle trædemølle synes faktisk mest af alt, at julen er til ulejlighed. De glæder sig, til den er forbi. Men nissen har andre planer. Han flytter pludselig ind i rækkehuset med et mål: Flemming og Berit skal i julestemning, og de skal fejre juleaften sammen med deres børn.
Forlængelse af populær sketch
Jul i den gamle trædemølle er en forlængelse af den populære tv-sketch Er der mer’ kaffe? Sketchen var en del af talkshowet Eleva2ren i årene 1988 til 1990. Er der mer’ kaffe var fyldt med faste udtryk såsom Flemmings ”Jamen Beeeerit!” Danskerne kendte altså allerede Flemming og Berit godt, da første afsnit af Jul i trædemøllen blev sendt. Første afsnit blev allerede vist den 30. november 1990. Jul i den gamle trædemølle bestod af 25 afsnit, da producenterne gerne ville introducere serien på en fredag.
TV2 sendte også en julekalender for børn i 1990. Den havde titlen Trolderik og Nisserne. Med de to forskellige julekalendere kunne TV2 producere julekalenderne så de passede til deres målgruppe.
Voksenjulekalenderen Jul i den gamle trædemølle blev genudsendt i 1990, 1996 og 2009. Rollen som Flemming bliver spillet af Peter Schrøder og i rollen som Berit møder vi Søs Egelind. James Price er fortæller i julekalenderen og har sammen med Flemming Christensen stået for musikken. Kirsten Lehfeldt medvirker også som Ruth, og Poul Glargaard spiller nissen, som desperat forsøger at skabe julestemning i rækkehuset.
Intro sangen fra Jul i Den Gamle Trædemølle
Medvirkende skuespillere i Jul i Den Gamle Trædemølle
Peter Schrøder spiller Registreret revisor Flemming
Søs Egelind spiller Berit, sygeplejerske og hans kone
Poul Glargaard spiller Kim, Usynlig nisse, Post, Advokat og Nyhedsoplæser
Kirsten Lehfeldt spiller Louise, Nyhedsoplæser, Ruth samt Flemmings sekretær
James Price er Fortælleren
mar31marts 31, 2019 • By admin • Posted in 1990erne, 2000'erne, TV2 • Tagged 1990, 1996, 2009, voksenjulekalender • Comments: +
Årets første julekalender starter om:
Storm på Lugna Gatan
Theo og Den Magiske Talisman
Bliver det en hvid jul i år?
Gør dig klar til julen med en flot julekjole
Find de helt rigtige julegaver
9 gode råd til dates i December
Sådan får du råd til mere i julen
Vi bruger cookies for at sikre os du får den bedste oplevelse med Jule-Kalender.dkOk